Laura

Laura er eit kvinnenamn, ei kortform av det latinske namnet Laurentia som tyder (kvinne) 'frå Laurentum', eller ei hokjønnsform av Laurus, 'laurbær'. 

Laura har i Noreg namnedag 15. januar. 

Den italienske diktaren Petrarca skreiv ei rekkje kjærleiksdikt til ei ukjend kvinne kalla Laura.

 Bruk 
mini|Namnetrekket til den amerikanske førstedama Laura Bush.
mini|Den amerikanske økonomiprofessoren Laura Tyson. 
Laura har lenge vore kjend som eit italiensk namn. Det er mykje brukt i Spania, Finland og Italia, og er ellers vanleg i Chile, USA, Danmark, Frankrike og Belgia. 

Bruken av Laura hadde ein topp i USA rundt 1880, då over 1,0 % jentebarn fekk namnet, og ein endå større topp på slutten av 1960-talet. Bruken av namnet har gått nedover sidan 1985.

 Bruken av namnet i Noreg 
Namnet var mykje bruka ved førre hundreårsskifte, men bruke nav namnet har gått jamnt attende.

 I folketeljinga frå 1801 var namnet ikkje registrert
 I 1900 var 7601 listeførte med namnet Laura , i tillegg hadde ein handfull (i alt 15) namnet i former som Laugra, Lauvra, Leura, Loura, Læura
 I 2008 hadde 1155 kvinner Laura til første fornamn. 

 Kjende namneberarar 
mini|Den italienske songaren Laura Pausini.
 Laura av Córdoba (d. 864), spansk nonne og heilagkåra martyr
 Laura Secord (1775–1868), kanadisk heltinne fra den britisk-amerikanske krigen i 1812
 Laura Ingalls Wilder (1867–1957), amerikansk forfattar
 Laura Bush (f. 1946), amerikansk førstedame, gift med president George W. Bush
 Laura Branigan (1952–2004), amerikansk songar og skodespelar
 Laura Trenter (f. 1961), svensk forfattar
 Laura Linney (f. 1964), amerikansk skodespelar
 Laura Dern (f. 1967), amerikansk skodespelar
 Laura Djupvik (f. 1970), norsk forfattar
 Laura Pausini (f. 1974), italiensk popsongar

 Kjelder 
 Olav Veka: Namneboka, Det Norske Samlaget 1991
 Folketeljingar i Digitalarkivet

Kategori:Kvinnenamn
Kategori:Italienske førenamn
Kategori:Namn knytte til folkegrupper
Kategori:Førenamn av latinsk opphav